stanford-oval/wikipedia huggingface dataset:
Osuuskauppa Arina

| Osuuskauppa Arina |
| --- | --- |

Tunnuslause:  Sydän Pohjois-Suomelle
Yritysmuoto:  osuuskunta
Perustettu:  1917
Toimitusjohtaja:  Reima Loukkola
Kotipaikka:  Oulu
Toiminta-alue:  Pohjois-Suomi
Liikevaihto:  1048,8 milj. € (2023)
Liikevoitto:  36,5 milj. € (2022) 
Henkilöstö:  2 918 (2023)
Omistaja:  osuuskunnan jäsenet 189 425 kpl (2023)
Kotisivu:  www.arina.fi
Infobox OKNimi-testi OK: 
Osuuskauppa Arina on Pohjois-Suomen alueella toimiva S-ryhmän alueosuuskauppa, joka on perustettu vuonna 1917. Sillä on lähes 190 000 omistajaa, noin 71 prosenttia alueen kotitalouksista.
Vuonna 2023 osuuskaupan liikevaihto oli 1048,8 miljoonaa euroa. Arinan ylijäämä (tulos ennen veroja) oli 45,3 miljoonaa euroa. Toimipaikkoja Osuuskauppa Arinalla on 179 (2023). Toimipaikkoja ovat Kauppakeskus Valkea, Prisma, S-market, Sale, ABC-liikennemyymälä, Sokos, Emotion, Amarillo, Puistokahvila Makia, Coffee House, Bacaro Doppio, Babista, Frans & Camille (Oulu) ja Frans & Chérie (Rovaniemi), Grill It!, Hesburger ABC, Hesburger Prisma, Kiisa, Presso, Buffa, Rosso, Sokos Hotellit, Uitto Pub, Robson’s ja SuperPark Oulu.
Osuuskauppa Arinaa koskevista päätöksistä vastaa osuuskunnan jäsenistä koostuva edustajisto. Heidän tehtävänään on muun muassa käsitellä ja vahvistaa Osuuskauppa Arinan tilinpäätös, valita tilintarkastajat sekä hallintoneuvoston jäsenet. Hallintoneuvoston tehtävänä puolestaan on valvoa liiketoimintaa, vahvistaa strategiat sekä valita hallitus ja toimitusjohtaja.
Arinaan sulautuneita paikallisia osuuskauppoja

Hailuodon Osuuskauppa 1972
Haukiputaan Osuuskauppa 2009, johon sulautui Osuuskauppa Turva (Ii) 1991
Kellon Osuuskauppa (Haukipudas) 1964
Lamujoen Osuuskauppa (Pulkkila) 1991
Limingan Osuuskauppa 2006
Lumijoen Osuuskauppa 1984
Osuuskauppa Koskiseutu (Muhos) 2009
Osuuskauppa Raahenseutu 1984
Osuuskauppa Siikalatva (Kestilä) 1991
Paavolan Osuuskauppa (tuolloinen kotikunta Ruukki) 1984
Pudasjärven Osuuskauppa 1992
Pyhäjoen Osuuskauppa 1984
Rantsilan Osuuskauppa 1972
Tervolan Osuuskauppa 1992
Tyrnävän Osuuskauppa 1984
Ylikiimingin Osuuskauppa 1993
Vuonna 1990 Arinaan yhdistettiin Lapissa vuosina 1985–1990 toiminut Pohjois-Suomen Osuuskauppa, johon olivat sulautuneet:
Osuuskauppa Suur-Lappi (Rovaniemi, yhdistetty 1985 Osuuskauppa Pohjanseudun kanssa), vuoteen 1970 Rovaniemen Osuuskauppa
Inarin Osuuskauppa 1984, vuoteen 1944 Petsamon Osuuskauppa (per. 1924)
Kittilän Osuuskauppa 1984
Länsi-Lapin Osuuskauppa (Pello) 1970
Ranuan Osuuskauppa 1970
Sodankylän Osuuskauppa 1970
Osuuskauppa Pohjanseutu (Kemi, yhdistetty 1985 Osuuskauppa Suur-Lapin kanssa)
Kuivaniemen Osuuskauppa 1973
Länsi-Pohjan Osuusliike (Tornio) 1966
Osuusliike Keminseutu 1966
Kirjallisuutta

Kimmo Salo, Pälvi Salo (toim.): Arinan tarina, s. 303.  Oulu:  Osuuskauppa Arina, 2017.  ISBN 978-952-93-8702-1
Nnamdi Kanu

| Nnamdi Okwu Kanu |
| --- | --- |

Henkilötiedot
Syntynyt: 25. syyskuuta 1967 (ikä 57) Abia, Nigeria
Kansalaisuus:   Nigeria ja Britannia
Asuinpaikka:  Nigeria
Ammatti:  separatisti
Puoliso:  Uchechi Okwu Kanu
Lapset:  2
Nnamdi Okwu Kanu (s. 25. syyskuuta 1967 Abia, Nigeria) on nigerialais-brittiläinen IPOB-separatistiliikkeen johtaja. Kanu ajaa Nigeriassa Biafran alueen itsenäisyyttä ja on IPOBin perustaja. Nigerian korkein-oikeus on  julistanut Kanun organisaation terroristijärjestöksi. Kanu on levittänyt ideologiaansa mm. radio Biafran välityksellä. Kanu ajaa igbo väestön suvereniteettiä Nigerian valtiosta ja tarkoituksena on jälleen perustaa 1967-1970 olemassa ollut Biafran valtio. Kanu on kohdistanut useita eri terrori-iskuja fulaneihin ja hausoihin, sekä muihin vähemmistöryhmiin. Hän joutui ensimmäisen kerran pidätetyksi vuonna 2015 terrorismisyytteiden vuoksi. Kanu kiistää syyllistyneensä terrorismiin. Nigerian tuomioistuinlaitos päästi Kanun vapaaksi takuita vastaan vuonna 2017 mutta hän pakeni heti maasta. Kanu jälleen pidätettiin interpolin välityksellä Keniasta vuonna 2021.
Elämänvaiheet ja yksityiselämä

Kanu syntyi Abiassa 25. syyskuuta 1967 ja hän suoritti peruskoulun Library Avenuessa. Tämän jälkeen Kanu opiskeli Umuahianin yliopistossa. Kanu opiskeli maantiedettä Nsukkan yliopistossa, mutta seuraavana vuonna hän jätti koulun kesken käytännön syiden vuoksi. Kanu meni naimisiin vuonna 2009 ja hänellä on kaksi lasta eri suhteista.
Kanun äiti Ugoeze Nnenne Kanu kuoli Saksassa 19. syyskuuta 2019  ja hänen  isänsä Isreal Okwu Kanu kuoli neljä kuukautta myöhemmin joulukuussa 2019.
Kanun poliittinen ideologia

Kanu ajaa igbo väestön suvereniteettiä ja pyrkii uudelleen rakentamaan vuosien 1967-1970 olemassa olleen Biafran valtion. Kanu näkee igbojen olevan rodullisesti puhtaampia ja ylempiarvoisempia verrattaessa muihin Nigerian vähemmistöryhmiin ja vakavan väkivallan sekä terroritekojen kohdistaminen Biafran alueen siviiliväestöön, joka ei ole igboa on hyväksyttävää ja hän puheissaan jopa kannustaa sitä. Kanun perustaman IPOB-separatistiliikkeen yksi pääasiallinen tarkoitus on nimenomaan kyseisten väkivaltatekojen kohdistaminen fulanivähemmistöihin, jotka asuvat Nigerian Biafraksi katsottavalla alueella. Kanu on puhunut positiivisesti hausoista mutta samalla todennut, että nämä jakavat saman kohtalon, jos hausat auttavat fulaneita.
Kanun poliittinen ideologia > Kanun lausuntoja vuosien varrelta:

Vuonna 2015 Kanu sanoi World Igbo Congressissa pitämässä puheessaan, että "tarvitsemme aseita ja luoteja". Kanu viittasi tällä aseelliseen konfliktiin Nigerian viranomaisten kanssa.
Vuonna 2015 Kanu uhkasi pastori William Kumuyin henkeä todeten, että "Kumuyi pitäisi kivittää ja käsitellä perusteellisesti, jos hän tulee Abaan suunnittelemalleensa ristiretkelle." Kumuyi oli aiemmin todennut, että nigerialaiset jakavat saman arvomaailman ja maa pysyy yhtenäisenä. Kanu on kertonut vastustavansa igbojen kristinuskon harjoittamista kirkoissa, joissa pastorina, pappina tai hengellisenä ohjaajana toimii etniseltä taustaltaan joruba.
"Jos löydät kylässäsi jonkun kyselevän Radio Biafran perään niin tapa tämä hausa, fulani tai joruba paskiainen. Anna heidän jatkaa etsintöjään sillä aikaa, kun me twiitaamme Biafran puolesta."
Vuonna 2017 Kanusta julkaistiin video, jossa hän uhkasi avoimesti Nigerian entistä presidenttiä Olusegun Obasanjoaa. Kanu vaati, että IPOB jäsenten tulisi eliminoida Obasanjo ja hänen perheenjäsenensä sekä sukulaisensa. Kanu antoi tämän lausunnon sen jälkeen, kun Obasanjon kertoi, että Nigerian viranomaisten on tehtävä kaikki IPOB-separatistien henkirikosten ja väkivallan lopettamiseksi.
IPOBin terroristiseen toimintaan viitaten Kanu totesi, että "Nigerian pitäisi valmistautua sotaan. Tulemme tuhoamaan teidät. Salainen palveluni tutkii jo eläintarhaa ja suunnittelee strategiaa".
Britannian korkeimman oikeuden kannanotto

Kanun perhepiiri valitti Britannian korkeimpaan oikeuteen Kenian ja Nigerian välillä tapahtuneen vangin luovutuksen johdosta ja siitä, etteivät Britannian konsulityöntekijät, suurlähetystö tai muutkaan viranomaiset ole auttaneet Kanua tämän vankeusaikana. Kanulla on kaksoiskansalaisuus ja hän on oikeutettu ulkopoliittiseen ja oikeudelliseen apuun ulkomailla. Kanun näkemyksen mukaan interpolin järjestämä maasta luovutus on ollut täysin kansainvälisen oikeuden vastainen ja hänet tulisi vapauttaa vankeudesta sekä kaikista terrorismi, väkivalta, sieppaus ja henkirikos syytteistä.
Kanun veli, Kingleys Kanu on huolissaan veljensä hyvinvoinnista ja turhautunut Britannian hallituksen tehottomuuteen asiassa. Kanun perhe toivoi Britannian korkeimman oikeuden määräävän Britannian sisäministerin James Cleverlyn, pääministerin Liz Trussin sekä varapääministerin Dominic Raabin tunnustamaan Kanun tilanteen vakavuuden ja ryhtymään toimiin auttaakseen häntä. Kanun mukaan Britannian pää-, vara- ja sisäministeri toimivat lainvastaisesti, koska nämä eivät päässeet yhteisymmärrykseen siitä, oliko Kanu joutunut poikkeuksellisen tai lainvastaisen vangin luovutuksen kohteeksi.
Britannian korkein oikeus julisti 23. maaliskuuta 2023, ettei hallituksella ole velvollisuutta ilmoittaa mielipidettään siitä, joutuiko Kanu poikkeuksellisen tai laittoman luovutuksen kohteeksi. Vaikka Britannian ulkoministeri on hylännyt Kanun pyynnön esittää yksiselitteinen näkemys siitä, onko hän joutunut laittoman luovutuksen kohteeksi ulkomailla, niin pyynnön hylkääminen kuvastaa vain ulkoministerin henkilökohtaista kantaa. Tämä on ulkoministerin näkemys siitä, kuinka asia tulee parhaiten hoitaa Nigerian viranomaisten kanssa ja taata käytännön avun antaminen Kanulle tutkintavankeuden aikana.
Zach Redmond

| Zach Redmond |
| --- | --- |

Henkilötiedot
Syntynyt: 26. heinäkuuta 1988 (ikä 36) Houston, Texas
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  93 kg
Pelaajaura
Pääsarjaura:  2011–2023
Aik. seurat:  St. John's IceCaps (AHL) Winnipeg Jets (NHL) Colorado Avalanche (NHL) San Antonio Rampage (AHL) Montreal Canadiens (NHL) Buffalo Sabres (NHL) Rochester Americans (AHL) EHC München (DEL)
NHL-varaus:  184. varaus, 2008 Atlanta Thrashers
Zach Redmond (s. 26. heinäkuuta 1988 Houston, Texas) on yhdysvaltalainen uransa päättänyt jääkiekkoilija. Atlanta Thrashers varasi hänet NHL:ään vuoden 2008 varaustilaisuudessa numerolla 184. Pelattuaan yliopistosarjassa Ferris State Universityn joukkueessa Redmond allekirjoitti Thrashersin kanssa kolmivuotisen sopimuksen 6. huhtikuuta 2011. Kun Thrashers myytiin, Redmondin NHL-oikeudet siirtyivät uudelle Winnipeg Jetsille.
Redmond teki ensimmäisen NHL-maalinsa 7. helmikuuta 2013 James Reimerin vartioimaan maaliin Jetsin pelatessa vajaalukuisena  Toronto Maple Leafsia vastaan.
Redmond siirtyi kahden vuoden sopimuksella Colorado Avalancheen kaudeksi 2014–2015 ja pelasi ensimmäisen täyden kautensa NHL:ssä. Hän kuului pronssia voittaneeseen USA:n maajoukkueeseen MM-kisoissa 2015.
Aiheesta muualla

Zach Redmond The Internet Hockey Databasessa (englanniksi)
Zach Hill

| Zach Hill |
| --- | --- |
 Zach Hill vuonna 2012
Henkilötiedot
Syntynyt: 28. joulukuuta 1979 (ikä 44)
Ammatti:  rumpali, tuottaja, ohjaaja  ja taiteilija
Muusikko
Laulukielet:  englanti
Aktiivisena:  1999–
Tyylilajit:  noise rock (käännä suomeksi) 
Soittimet:  rummut, laulu
Yhtyeet:  Bygones, Chll Pll, Crime In Choir, Damsel, Death Grips, Diamond Watch Wrists, El Grupo Nuevo De Omar Rodriguez Lopez, Flössin, Friend / Enemy, Goon Moon, Hella, Holy Smokes, Nervous Cop, Risil, Team Sleep, The I.L.Y's, The Ladies, Toughguy Fantasy ja Wavves
Levy-yhtiöt:  5 Rue Christine 
Aiheesta muualla
zachhillmusic.com
  [ Muokkaa Wikidatassa ] [ ohje ]  
Zach Hill (s. 28. joulukuuta 1979) on yhdysvaltalainen muusikko, joka on työskennellyt useassa yhtyeessä. Hänet tunnetaan parhaiten Death Gripsin ja Hellan rumpalina. Hän on myös tehnyt experimental-levyjä omakustanteena, kuten Face Tat (2010).
Diskografia

Astrological Straits (2008)
Face Tat (2010)
Lil Scuzzy 10″ (2011)
Keskusta

Keskusta tarkoittaa seuraavia:
Politiikka

keskusta, poliittisesti vasemmiston ja oikeiston väliin sijoittuva poliittinen ryhmä
Suomen Keskusta, lyhyemmin Keskusta, suomalainen puolue
Keskusta, keskustanuorten vuosina 1966–2013 julkaisema järjestölehti.
Maantiede

keskusta, kaupungin tai muun taajaman ydin
Keskusta, edelliseen liittyen erisnimenä:
Keskusta, Forssan kaupunginosa
Keskusta, Jyväskylän keskeisin kaupunginosa
Keskusta, yksi Keravan kaupunginosista
Keskusta, yksi Parkanon kaupunginosista
Keskusta, yksi Loimaan kaupunginosista
Keskusta, Pietarsaaren kaupunginosa
Keskusta, yksi Tampereen suuralueista
Keskusta, yksi Turun suuralueista
Muut

keskusta, shakkipelissä pelilaudan keskiosa
XLink

XLink (Extensible Linking Language) on XML-dokumenttien tehokasta ulkoista linkitystä varten tuotettu kieli. XLink on W3C-spesifikaatio ja se mahdollistaa esimerkiksi ristiin- ja taaksepäin viittaukset.
XLinkissä on kaksi tapaa linkittää XML-dokumentteja. Laajennetut linkit ovat monimutkaisempia linkityksiä ja yksinkertaiset linkit toimivat samalla periaatteella kuin HTML-linkit. Laajennetut linkit tarjoavat mahdollisuuden linkkien kokoomiseen erilliseen tietokantaan, jolloin dokumenttia ei tarvitse muokata linkin muuttuessa.
Vågenin taistelu

Vågenin taistelu oli 12. elokuuta 1665 toisen Englannin-Hollannin sodan aikana Bergenin edustalla käyty meritaistelu. Sen taustalla oli Tanskan kuninkaan Fredrik III:n ja Englannin kuninkaan Kaarle II:n salainen sopimus, jonka mukaan englantilaiset saisivat hyökätä Bergenin satamassa oleskelevien hollantilaisten Itä-Intian kauppalaivojen kimppuun ilman, että tanskalais-norjalaiset joukot puuttuisivat asiaan. Vastineeksi Fredrik III saisi osan ryöstösaaliista. Tanskalais-norjalaiset joukot Bergenissä eivät kuitenkaan saaneet vahvistusta sopimuksesta ajoissa, vaan ryhtyivät puolustamaan hollantilaisaluksia, kun englantilaiset olivat osuneet tykeillään Bergenin linnoitukseen. Verinen taistelu päättyi englantilaisten tappioon. Bergenin kaupunki säästyi täydelliseltä tuholta osin siksi, että sade auttoi sammuttamaan syttyneet tulipalot. Tieto kuninkaiden sopimuksesta saapui Bergeniin muutaman päivän kuluttua, ja norjalaiset yrittivät neuvotella englantilaisten kanssa uudesta hyökkäyksestä hollantilaisaluksia vastaan, mutta tässä vaiheessa englantilaiset eivät enää olleet kiinnostuneita. Lisäksi hollantilaiset olivat valmistautuneet uuteen koitokseen siirtämällä tykkejä aluksistaan mantereelle.
Hollantilaisten komentaja Pieter de Bitter
Englantilaisten komentaja Sir Thomas Teddiman
Käännös suomeksi
Xoneneua

Xoneneua on Laosin Huaphanin provinsissa sijaitseva kylä. Xoneneuassa on syntynyt Laosin nykyinen pääministeri Thongsing Thammavong.
Xonia

| Loredana Sachelaru |
| --- | --- |
 Xonia elokuussa 2009.
Henkilötiedot
Koko nimi:  Loredana Sachelaru
Syntynyt: 25. kesäkuuta 1989 (ikä 35)
Ammatti:  laulaja-lauluntekijä, näyttelijä, tanssija
Muusikko
Taiteilijanimi:  Xonia
Laulukielet:  englanti, romania
Tyylilajit:  pop, dance, elektroninen
Levy-yhtiöt:  Artist Media Agency
  [ Muokkaa Wikidatassa ] [ ohje ]  
Xonia, oikealta nimeltään Loredana Sachelaru, (s. 25. kesäkuuta 1989) on romanialainen laulaja, lauluntekijä, näyttelijä ja tanssija. Hän syntyi Australian Melbournessa romanialaisvanhemmille. Edistääkseen uraansa hän otti nuorena ”Xonian” kutsumanimekseen.
Käännös suomeksi
Timo Kämäräinen

Timo Kämäräinen kesällä 2019 Ellipsin keikalla.
Timo Kämäräinen (s. 29. huhtikuuta 1979 Sonkajärvi) on suomalainen kitaristi, laulaja, lauluntekijä ja tuottaja. Hän on toiminut tuottajana, sovittajana ja säveltäjänä useissa eri yhteyksissä.
Tausta

Kämäräinen kävi koulua Iisalmessa, kunnes sai vanhemmiltaan luvan siirtyä Kuopion musiikkilukioon. Kirjoitettuaan ylioppilaaksi hän jatkoi musiikkiopintoja Helsingissä Stadiassa ja vuodesta 2001 lähtien Sibelius-Akatemian jazzosastolla. Hänen omissa yhtyeissään on ollut vahva rockjazzin tai progejazzin ote.
Ura

Kämäräinen on esiintynyt ja levyttänyt useiden artistien ja yhtyeiden kanssa tyylilajien venyessä rockista ja jazzista nykymusiikkiin. Vuonna 2005 hän julkaisi rockjazzia sisältävän soololevyn Unea, ja myös Beagon-yhtyeen Countryside-levy julkaistiin samana vuonna. Beagon-yhtyeessä Kämäräinen laulaa, soittaa kitaraa, säveltää ja sanoittaa. Yhtyeeseen kuuluvat myös basisti Jape Karjalainen ja rumpali Olli Krogerus. Beagonin toinen albumi Traffic julkaistiin elokuussa 2007, minkä jälkeen yhtye jäi tauolle. Toinen sooloalbumi Pulpae julkaistiin tammikuussa 2010. Maaliskuussa 2012 julkaistiin TOOT TOOT -duon debyyttialbumi TOOT TOOT, jossa Kämäräinen myös soittaa kitaraa ja laulaa vastaten lisäksi sävellyksistä ja sanoituksista. Rumpuja TOOT TOOTissa soittaa Olli Krogerus.
Vuosina 2002–2008 Kämäräinen soitti Ismo Alanko Säätiössä, ja vuodesta 2013 lähtien hän on soittanut Olavi Uusivirran yhtyeessä, jolle hän on myös tuottanut kolme albumia. Vuonna 2019 hän soitti Ellipsin eli Elli Haloon yhtyeessä.
Vuonna 2018 Kämäräinen julkaisi taiteilijanimellä Ihana Leijona albumin Mä voin loistavasti. Tällä albumilla hän laulaa omia tekstejään, vaikka onkin sanonut instrumentaalimusiikin olevan hänelle luontaisinta. ”Tällä kertaa ensin tuli läjä tekstiä”, hän on todennut. Omalla nimellä ilmestyi albumi Blink And You Miss It vuonna 2021.
Kämäräinen on toiminut myös tuottajana mm. Olavi Uusivirralle ja Suvi Isotalolle
Kämäräinen on toiminut syksystä 2024 Ylen Elämäni biisi -musiikkiviihdeohjelman vakituisena kitaristina.
Discografia > Soolotuotanto

Unea (2005,  omakustanne)
Pulpae (2010,  Texicalli Records)
Ihana Leijona: Mä voin loistavasti (2018,  M. Dulor)
Blink And You Miss It (2021,  Eclipse Music)
Honey Baby

| Honey Baby |
| --- | --- |
 Elokuvan saksankielinen juliste.
Ohjaaja:  Mika Kaurismäki
Käsikirjoittaja:   Mika Kaurismäki  Eike Goreczka 
Tuottaja:   Mika Kaurismäki  Ulrich Meyszies 
Säveltäjä:   Henry Thomas  Ville Valo  Nikki Sudden 
Kuvaaja:  Timo Salminen
Leikkaaja:   Mika Kaurismäki  Karen Harley 
Tuotantosuunnittelija:  Jurģis Krāsons Peter Weber
Pääosat:   Kari Väänänen  Helmut Berger  Henry Thomas  Irina Björklund 
Valmistustiedot
Valmistusmaa:   Suomi  Saksa  Latvia  Venäjä 
Tuotantoyhtiö:   Marianna Films Oy  Stamina Media 
Ensi-ilta:  25. helmikuuta 2005 (valmistunut 2004)
Kesto:  105 minuuttia
Alkuperäiskieli:  englanti, latvia, venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Honey Baby on vuonna 2005 ensi-iltansa saanut Mika Kaurismäen ohjaama draamaelokuva. Elokuva on eri puolilla Itä-Eurooppaa kuvattu romanttinen road movie. Pääosia, yhdessä karkumatkalle joutuneita yhdysvaltalaista muusikkoa ja venäläiskaunotarta esittävät Henry Thomas ja Irina Björklund.
Mika Kaurismäen Honey Baby -elokuvan perustana on käytetty kreikkalaisen mytologian rakkaustarinaa Orpheus ja Eurydic. Elokuvassa musiikilla on merkittävä osa niin koko tarinassa kuin myös sen kerronnassa. Keskeisin tekijä oli englantilainen Nikki Sudden, joka sävelsi ja sovitti suurimman osan elokuvan musiikista. Kaurismäen mukaan musiikin voima liittyy myös elokuvan innoittajaan, Orpheukseen.– ”Orpheushan oli muusikko. Musiikin voima liittyy Orpheuksen myyttiin, jossa hän pystyy musiikilla muuttamaan maailmaa ja siirtämään vuoria.” Kaurismäki sanoi haastatteluissa.
Näyttelijät

| 0 | 1 | 2 |
| --- | --- | --- |
|  Kari Väänänen  | … |  Enrico   |
|  Helmut Berger  | … |  Karl/Hades   |
|  Henry Thomas  | … |  Tom   |
|  Irina Björklund  | … |  Natasha   |
|  Peter Franzén  | … |  tarjoilija   |
|  Maria Kaurismäki  | … |  sairaanhoitaja   |
|  Kai Wiesinger  | … |  Ulrich   |
|  Bela B.  | … |  Martin   |
|  Helena Gorbunova  | … |  Anna   |
|  Katerina Golanova  | … |  Olga   |
|  Aleksandrs Radzevics  | … |  Bello   |
|  Kenny Hunt  | … |  Tomin kaksoisolento   |
Vastaanotto

Kriitikko Arto Pajukallion mukaan elokuvan pelastaa sen kliseistä ja virheistä huolimatta moraalinen romanttisuus. Filmi edustaa sukupolvinostalgiaa vaikka muistuttaakin 1980-lukulaisia nuorten miesten etsikkoaikaa kuvaavia elokuvia. Kuvaaja Timo Salmisen työ on saanut kiitosta.
Yami no matsuei

| Yami no matsuei |
| --- | --- |
闇の末裔   (Yami no matsuei)
Genre: fantasia, shōjo 
Manga
Tekijä: Yōko Matsushita
Julkaisija: Hakusensha
Sarjajulkaisulehti: Hana to yume
Ensimmäinen painatus: 1995 – (kesken)
Kirjojen lukumäärä: 11 (kesken) 
TV-anime
Ohjaaja: Hiroko Tokita
Studio: J.C.STAFF
Lähetyskanavat: WOWOW
Alkuperäinen lähetyskierros: 2.10.2000 – 18.12.2000
Jaksojen määrä: 13 
Yami no matsuei (jap. 闇の末裔) on japanilaisen mangakan Yōko Matsushitan manga ja siitä tehty animesarja. Suomeksi Yami no matsuei tarkoittaa vapaasti käännettynä pimeyden jälkeläisiä.
Tarina

Juoni perustuu neljän Enma Chōssa työskentelevän shinigamin edesottamuksiin. Shinigamit ovat agentteja, jotka pitävät huolen siitä, että epätavallisesti kuolleiden ihmisten sielut pääsevät oikeaan paikkaansa, eivätkä jää vaeltamaan maan pinnalle.
Tarina > Juoni

Seuraavaksi lyhyt esittely mangan päätarinoiden juonesta:
Vol. 1: Nagasakissa Tsuzuki ja Hisoka saavat ratkaistavakseen tehtävän, jossa usea mies on murhattu vampyyrimaisin keinoin. "Syylliseksi" paljastuu nuori laulaja Maria Wong, jonka Muraki on herättänyt kuolleista ja lumonnut.
Vol. 2: Devil's Trillissä viuluopiskelija Minase Hijiri saa silmäänsä siirrännäisen kirotulta ja jo edesmenneeltä mieheltä, ja kuin sattuman kaupalla saman miehen tytär antaa Hijirille isänsä viulun. Tsuzuki ja Hisoka saavat tehtävän tutkiakseen.
Vol. 3: King of Swordsissa Tsuzuki ja Hisoka lähetetään jälleen tutkimaan outoja tapahtumia, tällä kertaa luksuslaivalle Queen Camelialle. Siellä he tapaavat yllätyksellisesti Murakin, joka on laivalla omistajan tyttären henkilääkärinä.
Vol. 4 koostuu kolmesta kahden luvun mittaisesta tarinasta. Hokkaidossa shinigamit lähtevät yhdessä lomalle talvisiin maisemiin ja tapaavat lumen kuningattaren. New Yearsissa Tsuzuki, Hisoka ja Terazuma osallistuvat uudenvuoden jousiammuntakilpailuihin. St. Michael kertoo katolilaisesta poikien sisäoppilaitoksesta, johon on pesiytynyt demoni.
Vol. 5:ssä shinigamit kutsutaan Kirsikankukkajuhliin jaarli Hakushakun luokse Kynttilöiden taloon. Tsuzuki eksyy kartanoon ja päätyy Hakushakun työhuoneeseen, missä loihdittu kirja imaisee hänet maailmaansa.
Vol. 6: Okinawassa Tsuzuki, Hisoka ja Hokkaidosta tutut shinigamineidit Yuma ja Saya lähtevät kuumaan Okinawaan ratkaisemaan kummittelevaksi sanotun majatalon arvoitusta.
Vol. 7 ja 8: Kyoto kertoo tapahtumista Kyotossa syksyllä. Shinigamit saavat tietoa oudon professori Satomin kammottavista kloonaustesteistä. Satomi paljastuu olleen Murakin entinen professori lääketieteellisessä. Kahdeksas kirja huipentuu vaikuttavaan kohtaukseen Murakin maanalaisessa laboratoriossa. Animesarjan tapahtumat loppuvat Kyotoon.
Vol. 9: Masquerade rauhoittaa tunnelmaa Kyoton tapahtumien jälkeen ja tuo esiin lisää Tsuzukin tuntemuksia. Shinigamit kutsutaan pukujuhliin Hakushakun luokse.
Vol. 9–11⇒: Gensou Kai sisältää kaksi lomittain etenevää, mutta toisiinsa kytkeytymätöntä tarinaa. Toisessa Hisoka lähtee henkimaailmaan Tsuzukin kanssa etsimään itselleen shikigamia, ja toisessa Tatsumi ja Watari lähtevät tutkimaan tapausta Kurosakien kartanoon. Gensou Kai on kaikista osista pisin ja käsittää 38 lukua.
Kamakura käsittää 5 lukua Gensou Kain keskeltä.
Tarina > Poikarakkaus sarjassa

Yami no Matsueita ei voida luokitella yaoiksi, mikä tarkoittaisi sen sisältävän suoraa homoerotiikkaa. Sarjassa esiintyy runsaasti vihjailua hahmojen syvemmästä kemiasta ja fanipalvelua löytyy katsojan silmän mukaan. Sekä mangassa että animessa esitetään muutamia selkeästi homoeroottisia kohtauksia. Manga sisältää näitä vihjauksia reilusti enemmän ja ne ovat selkeämpiä kuin siloitellussa TV-animessa.
Manga

Ennen kirjoiksi painamista Yami no Matsuei ilmestyi Hana to Yume -lehdessä, ja tähän mennessä kirjamuotoon on painettu 11 osaa. Kustantaja Hakusensha on julkaissut alkuperäiskieliset teokset ja Viz Communications on lisensoinut sarjan länsimaihin. Mangaversio on käännetty ainakin neljälle kielelle: englanti, italia, saksa ja ranska.
Suomessa Yami no Matsueita on saatavilla useissa sarjakuva- ja pelikaupoissa englanniksi.
Anime > Jaksot

Mangan pohjalta on tehty 13 animejaksoa, ja jaksot jakautuvat neljään osioon, joiden mukaan ne on myös jaoteltu VHS/DVD:lle. Ensimmäinen (Nagasaki Arc, jaksot 1–3) ja toinen osio (Devil's Trill Arc, jaksot 4–6) vastaavat ensimmäisen ja toisen mangakirjan päätarinoiden tapahtumia. Kolmas osio (King of Swords Arc, jaksot 7–9) vastaa koko kolmatta mangakirjaa, ja neljäs osio (Kyoto Arc, jaksot 10–13) vastaa seitsemännen ja kahdeksannen mangakirjan tapahtumia.
Anime > Seiyuut

Keskeisimpiä osia näyttelevät japaninkieliset ääninäyttelijät (muodossa sukunimi-etunimi):
Miki Shinchiro (Tsuzuki Asato)
Asano Mayumi (Kurosaki Hisoka)
Hayami Sho (Muraki Kazutaka)
Morikawa Toshiyuki (Tatsumi Seiichiro)
Seki Toshihiko (Watari Yutaka)
Nishimura Tomomichi (johtaja Konoe)
Mizuta Wasabi (GunShoShin nuorempi)
Nakanishi Yumiko (GunShoShin vanhempi)
Imai Yuka (Maria Wong)
Takayama Minami (Minase Hijiri)
Toyoshima Machiko (Kakyouin Tsubaki)
Kawasaki Eriko (Ikaruga Mariko)
Inoue Kazuhiko (Oriya Mibu)